paragraph_text: SHINee je debitirao 2008. godine sa singlom Replay. Bend je stekao popularnost pokrećući modne trendove među mladima, što su mediji nazvali "SHINee Trend". U kolovozu 2008. godine, bend je objavio prvi studijski album na Korejskom jeziku pod nazivom The Shinee World. Isti album je odnio pobjedu kao album godine na 23. dodjeli Golden Disc nagrada. SHINee su dodatno utvrdili svoj položaj na Korejskoj glazbenoj sceni sa singlovima "Ring Ding Dong" i "Lucifer". "Ring Ding Dong" je dosegao vrh na Korejskim glazbenim ljestvicama te uživao popularnost diljem cijele Azije. "Lucifer" je zahvaljajući nevjerojatnoj koreografiji, 2010. godine nominiran za najbolji glazbeni nastup na dodjeli nagrada Mnet Asian Music Awards Best Dance Performance Award. 2012. godine bend objavljuje album Sherlock, koji postaje peti najprodavaniji album godine s više od 180,000 prodanih primjeraka. Bend je također više puta bio uvršten u Forbes-ovu listu najutjecajnijih korejskih zvijezdi, jednom 2014. te ponovno 2016. godine.